บอร์ด SIRI-BTS อนุมัติจัดตั้งบ.ร่วมทุนใหม่ 5 บริษัท รองรับพัฒนาอสังหาฯ
บอร์ด SIRI-BTS อนุมัติจัดตั้งบ.ร่วมทุนใหม่ 5 บริษัท รองรับพัฒนาอสังหาฯ
16 พ.ย. 2558

บริษัท แสนสิริ จำกัด (มหาชน) หรือ SIRI และบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ระบุว่า ว่าที่ประชุมคณะกรรมการของทั้งสองบริษัท อนุมัติจัดตั้งบริษัทร่วมทุนแห่งใหม่อีก 5 บริษัท ในสัดส่วน 50:50  ระหว่าง SIRI และ BTS จากเดิมที่มีอยู่แล้ว 10 บริษัท รวมเป็น 15 บริษัท
ทั้งนี้ เพื่อรองรับแผนการพัฒนาโครงการที่อยู่อาศัยเพื่อขาย ซึ่งตั้งอยู่ภายในรัศมี 500 เมตร จากสถานีรถไฟฟ้า ทั้งสถานีที่มีอยู่แล้วในปัจจุบัน และสถานีตามเส้นทางต่างๆในอนาคต ภายใต้สัญญาข้อตกลงกรอบความร่วมมือทางธุรกิจระหว่างสองบริษัท